HRAST I JELA

Jesen došla i mraz pao.

Hrast se jeli tužit stao.

Tvoje grane još zelene ,

moje lišće žuti, vene.

Jela šapnu – Brate šuti

i obuci plašt svoj žuti.

Zima došla i snijeg pao.

Hrast je tiho zaplakao.

Jela šapnu- Miruj hraste,

kad dolete prve laste,

zemljica će plač tvoj čuti,

lišćem će te odjenuti.

Vesna Parun



Razumijem što čitam : Odaberi i na crtu napiši pravilan odgovor.

Pjesma se zove …………………………………………………………………………

( Hrast i žir , Hrast i jela )

Hrast je bio …………………………………………………………………………… ( tužan , veseo )

Hrastu je žao što mu u jesen opada ………………………………………….( kora, lišće )

Jela uvijek ima ……………………………………………………..( zelene , žute grane )

Hrast će dobiti lišće u ……………………………………………………….( zimi, proljeće )